**ZAPISNIK**

**Sa 14. sjednice ŠKOLSKOG ODBORA**

**održane dana 2. studenog 2022. godine**

**u prostorijama O.Š. „Franjo Hanaman“ Drenovci**

**s početkom u 09:00 sati**

Nazočni:

1. Marija Marjanović - predstavnik osnivača,
2. Tomislav Filipović - predstavnik osnivača,
3. Stjepan Oroz - predstavnik osnivača
4. Marina Kalistović - predstavnik Vijeća roditelja,
5. Marija Damjanović - predstavnik Učiteljskog vijeća,
6. Biserka Misir - predstavnik Učiteljskog vijeća,
7. Darko Pušeljić - predstavnik zaposlenika

Izočni:

Ostali nazočni:

* Marijana Raguž - ravnateljica
* Kristina Jakovljević - pedagoginja, kao predsjednica Povjerenstva za procjenu i vrednovanje kandidata za zapošljavanje
* Mirzeta Deronjić - voditelj računovodstva
* Darko Pušeljić - kao zapisničar

Sjednicu Školskog odbora otvara predsjednica Školskog odbora Biserka Misir i pozdravlja sve nazočne. Zahvaljuje se prisutnima na dolasku. Predsjednica Školskog odbora napominje da je prisutno sedam (7) članova te navodi da se mogu donositi pravovaljane odluke, pa predlaže slijedeći

**Dnevni red:**

1. Usvajanje zapisnika s prethodne sjednice Školskog odbora,
2. Davanje prethodne suglasnosti na zapošljavanje učitelja geografije na određeno nepuno radno vrijeme, na temelju provedenog natječaja.
3. Usvajanje Prijedloga financijskog plana za 2023,2024 i 2025 bez konta 671 uz obrazloženje
4. Razno

Dnevni red je predložen na usvajanje.

**Zaključak:**

**Predloženi dnevni red je jednoglasno usvojen.**

**Ad 1.)**

Zapisnik s prethodne sjednice Školskog odbora dostavljen je članovima Školskog odbora u radnom materijalu. Predsjedavateljica poziva članove da iznesu primjedbe ili eventualna pitanja na Zapisnik s prethodne sjednice.

Primjedbi ni pitanja nema. Predsjedavateljica poziva nazočne članove da se izjasne za ili protiv prihvaćanja Zapisnika s prethodne sjednice. Zapisnik je usvojen sa sedam (7) glasova - „za“.

**Zaključak:**

**Zapisnik s prethodne sjednice Školskog odbora je jednoglasno usvojen.**

**Ad 2.)**

Predsjednica Školskog odbora predaje riječ ravnateljici. Ravnateljica Škole upoznaje članove Školskog odbora sa cjelokupnom natječajnom dokumentacijom, te je svim članovima Školskog odbora ista dana na uvid. Ravnateljica Škole zamolila je Kristinu Jakovljević, predsjednicu Povjerenstva za procjenu i vrednovanje kandidata za zapošljavanje, da upozna Školski odbor sa postupkom procjene i vrednovanja kandidata za zapošljavanje učitelja geografije, na određeno, nepuno radno vrijeme. Nakon što ih je predsjednica Povjerenstva izvijestila kako je od tri potpune i pravovremeno pristigle prijave na natječaj, samo jedna prijava, odnosno kandidat, ispunjavo sve natječajne uvjete, provedeno je i pisano testiranje kojem je pristupio jedini kandidat koji ispunjava uvjet propisane stručnosti za radno mjesto učitelja geografije. Nakon testiranja i vrednovanja kandidata Povjerenstvo je donijelo rezultate pisanog testiranja te je ravnateljici škole podnijelo Izvješće o provedenom postupku i rang listu kandidata. Nakon dovršenog izlaganja predsjednice Povjerenstva, predsjednica Školskog odbora preuzima riječ. Predsjednica Školskog odbora poziva prisutne da iznesu pitanja/primjedbe. Pitanja niti primjedbi nema. Predsjednica Školskog odbora poziva prisutne da se temeljem predočenog i iznesenog od strane ravnateljice Škole i predsjednice Povjerenstva izjasne „za“ ili „protiv“ davanja suglasnosti na zapošljavanje kandidata Eldara Bukvića, magistra geografije iz Vinkovaca, na određeno, nepuno radno vrijeme od 15 sati tjedno. Prijedlog ravnateljice je jednoglasno prihvaćen te ga prisutni članovi potvrđuju s sedam (7) glasaova- „za“.

**Zaključak:**

**Usvaja se prijedlog ravnateljice i daje se prethodna suglasnost na zapošljavanje učitelja geografije Eldara Bukvića, magistra geografije iz Vinkovaca, na određeno, nepuno radno vrijeme od 15 sati tjedno.**

**Ad. 3.)**

Predsjednica Školskog odbora predaje riječ Mirzeti Deronjić, voditelju računovodstva, da iznese Prijedlog financijskog plana za 2023., 2024., i 2025. godinu, bez konta 671. Nakon kraćeg izlaganja voditelj računovodstva završava svoje izlaganje te prepušta riječ Predsjednici Školskog odbora. Predsjednica školskog odbora poziva prisutne da iznesu pitanja/primjedbe. Pitanja niti primjedbi nema. Predsjednica Školskog odbora poziva prisutne da se izjasne „za“ ili „protiv“ usvajanja Prijedloga financijskog plana za 2023., 2024., i 2025. godinu, bez konta 671, u onom obliku kakav je članovima dostavljen u radnim materijalima te kakav je prezentiran od strane voditelja računovodstva na ovoj sjednici. Prijedlog ravnateljice je jednoglasno prihvaćen te ga prisutni članovi potvrđuju s sedam (7) glasaova- „za“.

**Zaključak:**

**Usvaja se prijedlog financijskog plana za 2023.,2024. i 2025. bez konta 671 uz obrazloženje.**

**Ad. 4.)**

Pod točkom razno predsjednica Školskog odbora poziva prisutne članove da iznesu prijedloge, pitanja ili ostale teme za raspravu.

Nitko od prisutnih nije iznosio prijedloge, pitanja ili ostale teme za raspravu.

**Zaključak:**

**Nije bilo prijedloga, pitanja ili ostalih tema za raspravu.**

Dnevni red je završen, o svim točkama predviđenim dnevnim redom je raspravljeno i o njima odlučeno.

Predsjedavatelj zaključuje sjednicu u 10:30 sati.

 Zapisničar: M.P. Predsjednica Školskog odbora:

 \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 (Darko Pušeljić) (Biserka Misir)

KLASA: 007-02/22-01/08

URBROJ: 2196-68-22-02

U Drenovcima, 02.11.2022.g.